ועדת הפנים והגנת הסביבה, כנסת 19, פרוטוקול מספר 343, 2014-07-14 13:00

מירי רגב: שלום לכולם, אני מודה לכולם על הסבלנות לשינוי לוחות הזמנים בהתרעה כל כך קצרה, לא רציתי לוותר על הדיון לכן שינינו כדי שהוא יתקיים.

מירי רגב: אנחנו שוב מדברים על הסוגיה, שאנחנו דנים בה בוועדה הזו מספר רב של דיונים - מחסור בעובדים זרים לבניה.

מירי רגב: זה לא סוד שממשלת ישראל מנסה בהרבה דרכים להביא להגדלת מלאי הדיור, להורדת מע"מ אפס, מנסה לעשות מגוון פעולות כדי שהדירה תהיה זולה יותר.

מירי רגב: אני עדיין לא רואה את זה באופק אבל זו הכוונה.

מירי רגב: אי-אפשר להביא לידי ביטוי את כל ההחלטות, כולל תיקון 101 שעשינו פה עם שר הפנים גדעון סער אם לא יהיו לנו עובדים.

מירי רגב: לצערי, מה שקורה היום, בכל ההסכמים הבי-לטראליים זה לא עובד.

מירי רגב: לא מצליחים להביא עובדים.

מירי רגב: יש כאן צו שעה, שוחחתי על זה עם יושבת ראש הוועדה לעובדים זרים, חברת הכנסת רוזין וגם עם שר האוצר, בכובע שלו כיושב-ראש קבינט הדיור ולא כשר האוצר.

מירי רגב: הבנו שצריך לעשות כאן מהלך, יכול להיות מוגדר בזמן, יכול להיות הוראת שעה, אבל צו שעה שייתן פתרון לסוגיית העובדים.

מירי רגב: אנחנו צריכים למצוא לזה פתרון ומהר.

מירי רגב: בסופו של דבר שר הפנים צריך לתת תשובות על נושאים שחבל שאנחנו צריכים להתעסק אתם.

מירי רגב: גם כוועדה אני לא רוצה להתעסק עם זה, אני רוצה להתעסק בדיור לא עם שר הפנים, אני חושבת שזה לא התחום שצריך לתת לנו תשובות למה אין דירות.

מירי רגב: מישהו אחר צריך לתת תשובות לזה והסיבוב ייעשה בסוף על העובדים הזרים שבעיני זה חמור ולא נכון.

מירי רגב: איציק ואלדד תציגו את ההצעה שלכם, חברת הכנסת רוזין, את מוזמנת להביע את עמדתך בכל שלב.

מירי רגב: לאחר מכן נשמע את עמדת משרד הכלכלה ומנכ"ל רשות האוכלוסין.

<יצחק גורביץ: המשנה למנכ"ל התאחדות בוני הארץ.

<יצחק גורביץ: יש מצוקה מאד חריפה בכוח אדם באותם עבודות שהגדרנו כעבודות - - - והדבר הזה קיבל תוקף לפני כחודש וחצי כשהוטל סגר על פועלים מאזור חברון ותוך יום נעלמו לנו 13,000 עובדים פלסטינים מתוך 32,000 והדבר הזה שיתק את אתרי הבנייה בדרום.

<יצחק גורביץ: אנחנו לאחר סיום של סבב שלישי במולדובה של עובדים, בהם היו מוזמנים כ-1200 עובדים, הגיעו כ-800, כ-60% עברו את המיונים, לא בכל המקצועות שהיינו רוצים.

<יצחק גורביץ: יש קושי לאתר עובדים מקצועיים בחלק מהמקצועות.

<יצחק גורביץ: אנחנו מברכים על חתימת הסכם עם רומניה, מקווים שהוא ייושם מהר כי אני מבין שהוא מותנה באישור עם הפרלמנט הרומני.

<יצחק גורביץ: מבחינתנו לקדם הבאתם של אותם עובדים מרומניה.

<יצחק גורביץ: אני מבין שצוותים של רשות האוכלוסין יוצאים כדי לאתר אזורים אפשריים למיון עובדים תחת המתווה הנוכחי.

<יצחק גורביץ: האם משם תבוא הבשורה?

<יצחק גורביץ: יכול להיות, אבל לא בשנה שנתיים הקרובות.

<יצחק גורביץ: יש קושי לקדם מיונים כאלה ולהיערך אליהם.

<יצחק גורביץ: גם שאנחנו נרתמים לנושא ונעשית עבודה מקצועית, לא רק דרך ההתאחדות אלא גם דרך משרדי הממשלה שפעילים בנושא, יש קושי אמיתי למלא את אותם משרות של עובדים זרים בפרק מן קצר.

<יצחק גורביץ: אני לא יודע איך מדינת ישראל תערך למציאות, ש-32,000 פלסטינים יפסיקו להגיע בבת אחת.

<יצחק גורביץ: זה יכול לקרות, זה קרה באזור חברון.

<יצחק גורביץ: לכן צריך לבחון דרך להאיץ הבאתם של עובדים.

<יצחק גורביץ: אם יש נושאים שמדינת ישראל יכולה להתגמש בהם, עם כל ההתניות הכרוכות בהסכמים ליטראליים, אנחנו מאד מבקשים שזה ייעשה.

<יצחק גורביץ: אנחנו מבקשים שיגיעו לפה פועלים מקצועיים במהירות.

<אלדד ניצן: מראש אני רוצה להגיד, שממה שאני אומר עכשיו, אין לי שום טענות לרשות ההגירה או למשרד הפנים.

<אלדד ניצן: הם עושים עבודתם, הם צריכים לקבל הנחיות לגבי השינויים האלה.

<אלדד ניצן: ברזני היה בחו"ל שלוש פעמים בניסיון לעשות מיונים, בן עמי מנסה לעשות הכול תחת ההנחיות שהוא מקבל .

<אלדד ניצן: כמו שאמרתי, אין לי טענות אבל יש לי מה להגיד לגבי המצב הקיים, לא הצלחנו.

<אלדד ניצן: כמה אפשר להתיש וכמה אפשר לעשות עוד נסיעה ולבזבז עוד משאבים, לראות ועוד פיילוט ואולי רומניה ואולי מקום אחר.

<אלדד ניצן: לא יגיעו אנשים מרומניה בכמויות כמו שלא הגיעו כמויות ממולדובה.

<אלדד ניצן: אנשים באירופה רוצים לנסוע למקומות אחרים.

<אלדד ניצן: לא רוצים להגיע לישראל.

<אלדד ניצן: אני יודע שנעשים מאמצים כנים בנושא של סין, אמנון מנסה לקדם את הסיפור מסין, אבל יש קשיים.

<אלדד ניצן: המצב הביטחוני בארץ טפח על הפנים.

<אלדד ניצן: יש לי תמונות ומצגות של מיונים עם שולחנות ריקים.

<אלדד ניצן: אין הרבה היצע של עובדים במיונים.

<אלדד ניצן: קבלתי סרטונים משם שמראים בדיוק כמה אנשים נמצאים בשולחנות.

<אלדד ניצן: אנחנו מכירים את התוצאות, רשות ההגירה לא אשמה בזה, הם מנסים לעשות את המקסימום, אבל כשמגיעים המעטים האלה, כשהכול נעשה עד עכשיו בסדר מופתי ואז מתנפלים עליהם בשדה התעופה, גניבות של כל מיני גורמים עבריינים שנכנסו עכשיו לתוך הסיפור הזה, גונבים את העובדים מיד כשהם מגיעים.

<אלדד ניצן: למרות שתאגיד מכין את עצמו לקלוט עובדים מסוימים, משלם דירות, הלקוחות שלו מחכים לעובדים כי יש להם אתרים ובעצם הם מגיעים למקומות אחרים לגמרי אחרי שכל מיני גורמים משתלטים על הסיפור הזה.

<אלדד ניצן: כל הניסיון הכן והטוב לנסות לייצר הליך אחר לא מצליח.

<אלדד ניצן: יש לנו עכשיו בעיה עם הפלסטינים, אנחנו לא יודעים כמה זמן זה ייקח.

<אלדד ניצן: אני מציע, בהמשך למה שהציע איציק, צריך צו הוראת שעה דרך קבינט הדיור על מנת להביא עכשיו עובדים.

<אלדד ניצן: גם הסינים שנמצאים פה, זו שנה שמינית ותשיעית ודברנו בישיבה בדיוק על התוצאות של העבודה הסינית ומה קורה בכלל.

<אלדד ניצן: חייבים לעשות צו הוראת שעה, להביא כמות של עובדים תחת פיקוח.

<אלדד ניצן: להביא אותם דרך התאגידים שהוקמו לצורך העניין בכוונת המחוקק ב-2008.

<אלדד ניצן: ניתנה להם כל הסמכות בהעסקה וכל האחריות בהעסקה, להביא אותם.

<אלדד ניצן: אם היו גורמים בעבר שעשו דברים כאלה ואחרים, הם לא קיימים היום ולא הוכח אף פעם שמישהו מהתאגידים לקח עמלה.

<אלדד ניצן: כבר לא הבנו מה הכוונה, שממדינת ישראל תקבל עובדים או למנוע את המנטרה המטורפת הזו.

<אלדד ניצן: אז לא נביא טלפונים לארץ לא נייבא דברים כי יש הברחות ויש גניבות.

<אלדד ניצן: אי-אפשר לסגור לגמרי את העולם.

<אלדד ניצן: צריך לראות מה המטרה העיקרית שלנו עכשיו.

<אלדד ניצן: בחודש ספטמבר אנחנו הולכים לקראת התכנית של שר האוצר של מע"מ אפס.

<אלדד ניצן: תהיה פה התנפלות של אנשים על שוק הדיור.

<אלדד ניצן: מה שיקרה בסופו של דבר הוא שהמחירים יעלו לא ירדו.

<אלדד ניצן: צריך לייצר היצע של דירות לדברים האלה.

<אלדד ניצן: יש את הקבלנים שמטיבים להציג את המצב הזה.

<אלדד ניצן: אני בא ואומר, יש כל מיני דרכים יצירתיות בהם אפשר להביא את העובדים בצורה מסודרת ומהירה.

<אלדד ניצן: אם התאגידים יביאו אותם גם ממולדובה ויביאו כמות גדולה יותר ממה שקרה בפועל.

<אלדד ניצן: השוק רוצה את הסינים , גם הקבלנים דברו על זה, כולנו יודעים שזו המטרה.

מירי רגב: צריך לשבור את המונופול הסיני הקיים היום.

<אלדד ניצן: ולהביא בהוראת שעה 2,000, 3,000 בינתיים, לעשות ניסיון, לראות שהדברים עובדים, אם לא בעיה בינתיים נקדם את הבי-לטראלי אבל לא נעצור את מה שקורה עכשיו.

<אלדד ניצן: אין שום מנוס מאשר ללכת לדרך כזו.

מירי רגב: אני אבקש שיתייחסו לעניין צו הוראת השעה.

מירי רגב: משרד התמ"ת רוצה להגיד משהו על הכשרת עובדים ישראלים לבניה?

<זכריה אביגל: לא עושים את זה.

מירי רגב: תגיד שאתם לא עושים את זה, שאתם לא מכשירים עובדים ישראלים לבניה.

<זכריה אביגל: אם תרשי לי אומר לך מה עשינו.

<זכריה אביגל: בראשית 2009 פתחנו במיזם משותף של מספר גופים ביניהם משרד הביטחון וההתאחדות הפועלים בארץ ומשרד הכלכלה.

<זכריה אביגל: התחיל מיזם שקלטנו בו למעלה מ-400 ישראלים, רובם חיילים משוחררים ועוד כמה אזרחים בודדים שנכנסו לתוך הפרויקט הזה.

<זכריה אביגל: היו 17 קורסים בשלושה מרכזי הכשרה.

מירי רגב: זו טיפה בים.

<זכריה אביגל: זו טיפה בים אבל זה חשוב.

<זכריה אביגל: בכל זאת המדינה השקיעה בנושא.

<זכריה אביגל: קיצרנו את תכנית הלימודים לקראת מנהלי עבודה מ-5 שנים ל-3.5 שנים.

<זכריה אביגל: החבר'ה האלה מתחילים עם 6,000 ברוטו לחודש מהיום הראשון, אחרי שנתיים יש להם 9,000 שקל, מתגמלים אותם.

<זכריה אביגל: נחתם עכשיו חוזה חדש בין המשרד לגוף הזה ואני מקווה שנוכל לרוץ.

<זכריה אביגל: אבל שוב, זו טיפה בים.

<עוז כ"ץ: אני מבקש להוסיף ממשרד הכלכלה כמה מילים.

<עוז כ"ץ: אנחנו מדברים על 2,000 עובדים ישראלים, שבמהלך אינטנסיבי ומעמיק שנעשה עם התאחדות בוני הארץ הכשרנו את הקרקע, שנוכל להכניס את אותם עובדים ישראלים.

<עוז כ"ץ: אנחנו עובדים הן בצד ההיצע והן בצד הביקוש.

<עוז כ"ץ: מסגרת הזמנים היא בין שנה לשנתיים ומתחיל פה מהלך מאסיבי לשילוב ישראלים בענף הבנייה.

מירי רגב: אני לא רואה שום הישג.

<עוז כ"ץ: כאשר ההתחלה היא שכר התחלתי של 8,000 ש"ח וזה עולה עד 9,000 ₪.

<עוז כ"ץ: יחד עם עזרה של המדינה והאוצר ואנחנו חושבים שזה ייתן סוג של מענה, לא בטיפה שהתכוונת, אלא יותר גדול.

<איציק מויאל: צהרים טובים.

<איציק מויאל: קודם כל, חסרים עובדים מקצועיים לא רק עובדים זרים, גם עובדים ישראלים.

<איציק מויאל: ממשלת ישראל כשלה ולא הכינה שום תכנית לפתור את הבעיה, אין ברירה, צריכים עובדים זרים ומיד אני אומר את זה כיושב ראש ההסתדרות.

<איציק מויאל: במקביל, כמו שאמר נציג משרד הכלכלה, יזמנו את המיזם הזה והוכחנו לממשלה שישראלים כן מוכנים לעבוד בבניין וב-2/6 נחתם סוף סוף הסכם והממשלה נתנה תקציב של 90 מיליון שקל להכשיר עובדים ישראלים.

<איציק מויאל: הבעיה היא בהסכמים שיש.

<איציק מויאל: אני רוצה להצהיר לפרוטוקול, פנו אלי עוד כמה מדינות מאירופה, שחברים אתנו בארגון העולמי.

<איציק מויאל: פנו אלינו מרומניה ואני שמח שיטפלו בעובדים שיגיעו לפה, עם כל הזכויות שלהם.

<איציק מויאל: עשינו הסכם קיבוצי ייחודי בעולם, שנותן זכויות שוות לכל העובדים, ישראלים זרים ופלסטינים.

<איציק מויאל: אם מגיע עובד זר, הוא לא יקבל תנאים פחות טובים.

<איציק מויאל: המצב שנוצר הוא, שעלות מעסיק היום, כתוצאה מזה שהם עובדים בארץ, עלות המעסיק לעובד זר מגיע ל-30,000-35,000 שקלים וזה נופל על מיש רוכש את הדירה.

<איציק מויאל: אלה מספרים מטורפים.

<איציק מויאל: הכול בגלל שיש חוסר של עובדים, אני אומר את זה, קבלנים אמרו לי את זה, אלה לא מספרים שהמצאתי, כולם יודעים.

<איציק מויאל: ההסכם בין המדינות הוא דבר מאד חשוב וצריך להמשיך בכיוון.

<איציק מויאל: אבל יש אפשרות לפתוח למדינות נוספות.

<איציק מויאל: פנו להסתדרות מאוקראינה, יו"ר ההסתדרות של אוקראינה פנה אלינו.

<איציק מויאל: פנה אלינו יו"ר ההסתדרות של גרוזיה.

<איציק מויאל: פנו אלינו עוד מדינות שמוכנות להיכנס למסלול הזה.

<איציק מויאל: הבעיה של העובדים זרים לא תיפתר.

<איציק מויאל: צריך מנגנון רציני, שהממשלה תהפוך את הדיסקט ותקצה 100 מיליון שקלים בשנה להכשרות מקצועיות.

<איציק מויאל: עכשיו זה כבר הוכח, ישראלים מוכנים לעבוד בענף הבניה היום.

<איציק מויאל: יש להם פנסיה מהיום הראשון, יש להם פנסיה מקיפה, השכר גבוה, יש מסלול של קידום.

<איציק מויאל: כל מי שנכנס ללופ הזה, עובד אחרי שלוש שנים יכול להיות מנהל עבודה.

<איציק מויאל: אסור לשכוח שחסרים בארץ גם למעלה מ-2,000 מנהלי עבודה.

<אביב מאירי: שמי אביב מאירי מחברת נתיב הנדסה.

<אביב מאירי: אנחנו מעסיקים קרוב ל-400 עובדים, 200 עובדים זרים, 150 פלסטינים ועוד 50 אריתראים.

<אביב מאירי: אני רוצה להתחיל דווקא בנושא האחרון, של העובדים הישראלים.

<אביב מאירי: עשינו פיילוט, השקענו עשרות אלפי שקלים ולא הצלחנו מהסיבה הכי פשוטה.

<אביב מאירי: אתם עושים להם הכשרה של עובדי שלד, כדי לארגן קבוצת שלד אני צריך כ-15-20 איש, אף פעם לא היה לי מצב כזה, לכן זה נכשל.

<אביב מאירי: הם לא מצליחים להחזיק מעמד.

<אביב מאירי: המלצתי בכל המקומות לעשות את זה רק לעבודות גמר, עבודות ריצוף, טיח, גבס, עבודות פשוטות, הם יכולים להרוויח יפה ולהצליח.

<אביב מאירי: אפשר לארגן קבוצות של 2-5 אנשים.

<אביב מאירי: אני ממליץ להפסיק עם עבודת השלד וללכת לעבודות הגמר, אז תתחילו לראות הצלחה.

<אביב מאירי: לגבי הנושא של העובדים הזרים, מתוך 200 העובדים הזרים שאנחנו מעסיקים, יש הבדל גדול בין המקצועיות של האנשים.

<אביב מאירי: העובדים הסינים הם עובדים מאד מוכשרים עם תפוקה מאד יפה ובגלל זה יש להם שכר גבוה.

מירי רגב: יש להם שכר גבוה כי הם מונופול פה.

מירי רגב: מדינת ישראל יצרה מונופול של הסינים.

מירי רגב: סוג של מאפיה סינית בשוק הבנייה.

<אביב מאירי: אבל הם עושים עבודה מאד יפה.

מירי רגב: לא אמרתי שהם לא עושים.

מירי רגב: אבל לא יכול להיות מצב שאתה נותן להם 30,000 שקלים ובסוף זה נופל על הזוג הצעיר שרוצה לקנות דירה.

<אביב מאירי: בגלל המחסור, המחיר כל הזמן עולה.

<אביב מאירי: הם מבקשים יותר כסף, הם מנצלים אותנו בצורה בלתי רגילה ובסוף מי שמשלם את זה, זה הדייר, זה שקונה.

<אביב מאירי: אנחנו מעלים את זה, הקבלנים נאלצים לשלם את זה, ככה זה עולה למעלה.

<אביב מאירי: הנקודה הכי חשובה, זה לא שאלדד אמר שיהיה אפס מע"מ עוד כמה חודשים.

<אביב מאירי: היום יש מצוקה נוראית.

<אביב מאירי: אם מחר בבוקר אני מקבל 800 עובדים, תוך שבוע לכולם יש עבודה.

<אביב מאירי: יש מחסור ומצוקה נוראית.

<אביב מאירי: נקודה נוספת, כמה פלסטינים שנביא זה לא יעזור, כי המקצועיות שלהם מאד נמוכה.

<אביב מאירי: אנחנו רוצים לעשות עבודה מתועשת.

<אביב מאירי: העולם הולך קדימה וגם אנחנו.

<אביב מאירי: יש תבניות, יש מגדלים של 40,50 קומות ואף קבוצה פלסטינית לא מסוגלת לבצע את זה.

<אביב מאירי: הקצב וזמן העבודה מתורגם לכסף וזה יהיה הפסד כסף.

מירי רגב: אני לא מתעסקת עכשיו עם פלסטינים, אני מתעסקת עכשיו עם פלסטינים ועובדים זרים.

<אביב מאירי: דבר אחרון שרציתי להגיד, יש בעיה גדולה עם הסינים.

<אביב מאירי: הם עובדים כבר 8,9 שנים, הם שחוקים, עושים 60% תפוקה, למרות השכר הגבוה.

מירי רגב: יצרנו אותם כמונופול, זו הבעיה.

<אביב מאירי: יכול להיות שצריך לעשות תחלופה.

מירי רגב: המנכ"ל, רוצה להוסיף?

<אליאב בן שמעון: תודה גברתי ותודה על ההזדמנות, חבל שגברתי לא אתנו בדיונים בוועדת כספים בנושא המע"מ.

<אליאב בן שמעון: אני אמשיך את מה שנאמר, הלוואי והמע"מ היה כל כך קרוב ומחר בבוקר יצא לפועל.

<אליאב בן שמעון: אין ספק שאנחנו צריכים לתת מענה לענף ואחת הבעיות החמורות היום בענף זה נושא העובדים.

<אליאב בן שמעון: דברו הרבה על עלויות של העובדים והמשמעויות של זה במחיר הדירה.

<אליאב בן שמעון: אני לא יודע אם חברי הכנסת שהיו עם נציגי הפנים לפני שבוע במיונים במולדובה הספיקו לתת סקירה שלהם על מה שראו שם ואיך זה מתנהל, לגבי כמויות האנשים שם.

מירי רגב: הם אמרו שזה היה די כישלון.

<אליאב בן שמעון: כישלון באיזו רמה?

<אליאב בן שמעון: ברמה של כמות האנשים כנראה.

מיכל רוזין: הוא אמר, לא אמרו.

מיכל רוזין: הוא אמר שהיה כישלון ואני סתרתי ואמרתי שכשיגיע זמני, אני אדבר.

מיכל רוזין: התמונות האלה מאד מניפולציות.

מיכל רוזין: לי יש תמונות אחרות.

<אליאב בן שמעון: מבחינת מיצוי כמות העובדים במזרח אירופה, מארצות שאנחנו יכולים להביא כרגע, מיצינו את כמות האנשים.

<אליאב בן שמעון: נמצאים שם כוחות מקצועיים ואנשים מגייסים.

<אליאב בן שמעון: ביום האחרון הגענו ל-40,50 אנשים שהגיעו למיון אחרי תהליך של כמה חודשים, שנכון שבמסגרתו הגיעו ארצה כ-1,000 אנשים.

<אליאב בן שמעון: אבל אם רוצים לתת מענה לענף ומענה למצוקה, אין ספק שהפתרון צריך להיות דרך סין.

<אליאב בן שמעון: אנחנו לא יכולים לספק את הכמויות של האנשים, את האיכות של האנשים, את התפוקה שאנחנו מקבלים מהעובדים מהמדינות שיש לנו אתם כרגע הסכם, דהיינו ממולדובה ובולגריה.

<אליאב בן שמעון: צריך לקבל החלטה אמיצה ולהחריג מהדרישה להסכם הבי-לטראלי.

<אליאב בן שמעון: אנחנו בשעת חירום ורואים את המשמעות והצורך בבניה, כולל ממ"דים, כולל מבנים מוגנים.

<אליאב בן שמעון: צריך לקבל החלטה בשעת חירום ולתת אפילו לתקופה קצובה, להחריג את סין מהדרישה להסכם בי-לטראלי.

<אליאב בן שמעון: אחד הדברים החשובים ששמעו חברי הכנסת, יחד עם חברת הכנסת רוזין שזה בנפשה, שההתנהגות לעובדים בארץ מצד המעסיקים הנה ללא שום פגם.

<אליאב בן שמעון: שמענו שאין שום תלונה אחת לגבי קבלת השכר, ההתנהגות לעובדים והקבלה שלהם בארץ אם אלה היו החששות פעם אפשר להזיז אותם הצידה.

<אליאב בן שמעון: היום, אם רוצים לתת מענה לענף, המענה הוא רק בפתרון נקודתי, בהבאת העובדים מסין.

<אליאב בן שמעון: לא בגלל שיש לנו מניעה של הבאת עובדים מאריתראה או מקומות אחרים, אבל המסה הדרושה, הזמן להכשרת העובדים, הקליטה שלהם, ההכרה של התיעוש, לא יכולה לבוא משום מדינה אחרת.

<אליאב בן שמעון: לכן הבקשה שלנו היא לקבל החלטת ממשלה שמחריגה כרגע את הסינים מהדרישה להסכם בי-לטראלי.

<שלמה יפרח: יש לי שאלה, מאחר ורוצים משהו ביניים כדי שהממשלה לא תחליט, ומאחר והתאגידים רוצים לחזור לשיטה הישנה ולהביא עובדים.

<שלמה יפרח: אני חושב שהוועדה יכולה להגיע להחלטה שיהיה פיקוח על העמלות, שמקשות על אותם אנשים שמגיעים לארץ.

<שלמה יפרח: אז נפתרת הבעיה.

מירי רגב: צריך להיות פיקוח, חד וחלק.

מירי רגב: זה בדיוק הפתרון שצריך להיות.

מירי רגב: אמנון בבקשה, תתייחס גם לצו הוראת שעה בשעת חירום, לבוא עם אמריה לשנתיים הקרובות, לחרוג מההסכמים הבי-לטראליים, להביא עובדים מסין על ידי התאגידים, עם פיקוח צמוד שלכם עם כל מה קשור לעמלות.

<אמנון בן עמי: צהרים טובים.

<אמנון בן עמי: אין ספק שההחלטה האחרונה של הממשלה מלפני כחודש, להעלות את המכסה ל-15,000 עובדים בבניין עד 2019, מציבה אתגר שצריך לתת לו מענה מהיר.

<אמנון בן עמי: נאמר קודם שבמבחן התוצאה אין מספיק עובדים, אני רוצה לומר שלגבי המכסה של עד 8,000 איש היינו ערוכים לתת מענה לגבי כל ה-8,000 איש.

<אמנון בן עמי: בחרו הקבלנים מטעמם לא להביא מבולגריה או ממולדובה - - -

<אליאב בן שמעון: מה זה בחרו הקבלנים?

<אליאב בן שמעון: בלי הקבלנים לא היית מביא עובד אחד.

<אליאב בן שמעון: מה זה בחרו הקבלנים לא להביא?

<אליאב בן שמעון: זו הייתה משימה של ממשלת ישראל.

מירי רגב: לא הייתם צריכים לעזור להם.

מירי רגב: אני הולכת לסכם את הדיון הזה בזה שלא הייתם צריכים ללכת לעזור להם.

מירי רגב: אין אינטרס לאומי.

מירי רגב: אין עובדים כי הממשלה מתעסקת עם זה, לכן אין עובדים.

מירי רגב: פשוט בושה.

<אמנון בן עמי: אני רוצה לחדד.

<אמנון בן עמי: פנינו לא מעט פעמים, רצינו את המעורבות של הקבלנים ואכן הקבלנים היו מעורבים.

<אמנון בן עמי: יכולנו להיערך לעוד גיוסים, אני מדבר על המכסה של ה-8,000 והקבלנים בחרו לומר, אנחנו רוצים סינים ואם לא, רומנים.

<אמנון בן עמי: לכן נערכנו בעניין הזה.

<אמנון בן עמי: באה החלטה נוספת של הממשלה.

<אמנון בן עמי: אין לי שום מילה רעה ואם התקבל רושם כזה, לא זו הייתה הכוונה על שיתוף הפעולה עם הקבלנים.

<אמנון בן עמי: אמרתי, שלגבי המכסה של ה-8,000 רצינו לצאת לבולגריה ומולדובה, אז באו הקבלנים ואמרו, גם בדיון אצל שר הפנים נסים בובליל אמר: רומנים או סינים.

<אמנון בן עמי: תודה לאל נחתם הסכם עם הרומנים.

<אמנון בן עמי: אנחנו מוציאים צוות עוד לפני האישור עם הפרלמנט, שלא ייקח הרבה זמן, יש פה נציגה של משרד החוץ שתוכל לומר לכם את הפרוצדורה.

<אמנון בן עמי: המכסה שהועלתה עכשיו ל-15,000 אכן מציבה אתגר מאד גדול.

<אמנון בן עמי: אני רוצה לומר בפה מלא.

<אמנון בן עמי: אנחנו מנהלים משא ומתן עם ממשלת סין.

<אמנון בן עמי: משא ומתן אינטנסיבי - - -

מירי רגב: כבר שנתיים מנהלים משא ומתן עם סין.

<אמנון בן עמי: לא באינטנסיביות הזו גברתי היושבת-ראש.

<אמנון בן עמי: אנחנו מגלים גמישות כלפי סין.

<אמנון בן עמי: מונחת הצעה אצל ממשלת סין ואנחנו מחכים להתייחסות שלה.

<אמנון בן עמי: גילינו גמישות מאד גדולה לגבי סין כי הקבלנים רוצים סינים ואני לא מתווכח.

<אמנון בן עמי: אם אומרים שהעובדים הסינים הם טובים – בכיף, ובלבד שממשלת סין תחתום על הסכם בי-לטראלי.

<אמנון בן עמי: אני חושב שהמשא ומתן מתקדם טוב.

<אמנון בן עמי: יש עוד פערים.

<אמנון בן עמי: השגרירות שלנו בעניין.

<אמנון בן עמי: השגריר עצמו ואנשי משרד החוץ שמנהלים את זה מטעם המדינה.

<אמנון בן עמי: אני חושב שהפערים צומצמו ואם נגיע להסכם בי-לטראלי זה ייתן מענה לשנים ארוכות.

מירי רגב: אתה רואה שההסכם הזה מתקרב?

מירי רגב: משרד החוץ, זה מתקדם?

<רחל אוברמן: כן.

מירי רגב: באיזה מהלך של השנתיים זה מתקדם?

מירי רגב: איפה זה נמצא עכשיו?

<אמנון בן עמי: נפגשנו פה עם נציגים שלהם.

<אמנון בן עמי: היינו שם עם משלחת בין משרדית.

<אמנון בן עמי: דברנו על הפערים, שלחנו להם הצעה נגדית שאנחנו מתגמשים מאד.

<אמנון בן עמי: זה עכשיו אצלם.

<אמנון בן עמי: השגרירות שלנו מנהלת אתם משא ומתן על בסיס קבוע.

<אמנון בן עמי: הזמנו אותם לבוא לפה כדי לנסות ולהגיע להסכמות סופיות ולחתום.

<אמנון בן עמי: אני מאמין שזה מתקדם בצורה טובה.

<אמנון בן עמי: אני רק מזכיר לכל הנוכחים, ההסכם הבי-לטראלי שנחתם עם ממשלת תאילנד על חקלאים, לקח גם הוא זמן בהתחלה.

<אמנון בן עמי: היום יש כ-25,000 עובדים בחקלאות וכולם מרוויחים מזה.

<אמנון בן עמי: ההסכם עובד טוב מאד, לקח לחקלאים זמן ומגיעים אלפי עובדים במסגרת הסכם בי-לטראלי.

<קריאה: זה הסכם IOM זה לא הסכם בי-לטראלי.

<אמנון בן עמי: זה הסכם בי-לטראלי לכל דבר ועניין.

<אמנון בן עמי: ש-IOM שותף ועוזר במיונים.

מירי רגב: זאת אומרת שארגון מקצועי שלהם עוזר במיונים.

<אמנון בן עמי: זה ארגון בין-לאומי, ארגון ההגירה שהוא מעורב, אבל זו ממשלה מול ממשלה.

<אמנון בן עמי: הם אחראים כלפינו ואנחנו אחראים כלפיהם.

<אמנון בן עמי: ההסכם הזה הוא של 25,000 איש שמגיעים בצורה סדירה, חוץ מהשביתה שהייתה במשרד החוץ.

<אלדד ניצן: חקלאות זה לא בניה.

<אמנון בן עמי: לך יש תשובה לכל דבר, העיקר שיהיו סינים באמצעות התאגידים.

<אמנון בן עמי: גברתי היושבת-ראש וחברת הכנסת מיכל רוזין, אני רוצה לחדד, אנחנו ועדה בין-משרדית שרשות האוכלוסין מרכזת אותה.

<אמנון בן עמי: יושבים כל נציגי משרדי הממשלה ובכלל זה משרד המשפטים.

<אמנון בן עמי: אני רוצה להזכיר, ההסכם הבי-לטראלי, שבגינו קבלה ממשלת ישראל החלטה שרק במסגרת הסכם בי-לטראלי באים לפה, בא אחרי דיונים בבתי משפט, בית משפט עליון, דו"ח מבקר המדינה, אני לא רוצה לחזור לשם.

מיכל רוזין: אחרי תופעות בזויות וקשות שהיו כאן.

מיכל רוזין: צריך להגיד את זה.

<אלדד ניצן: תביאי הוכחה, למה את מדברת סתם?

מיכל רוזין: אני ממש לא מדברת סתם.

מיכל רוזין: אתה מציג תמונה חד צדדית, זה מזיק לכל התחום.

<אמנון בן עמי: אין ספק שאם לוקחים את הדוגמה של החקלאות, דמי התיווך ירדו דרמטית.

<אמנון בן עמי: יושבים פה נציגי משרד השיכון, הם לא רוצים שיהיו כאן עובדים?

<אמנון בן עמי: אני לא מנהל ויכוח עם הקבלנים, הם רוצים סינים אנחנו רוצים להביא סינים.

<אמנון בן עמי: אני חושב שאנחנו במתווה נכון להגיע להסכם עם סין, שכמובן גם היא רוצה בעניין.

<אלדד ניצן: בוא נקבע לוח זמנים.

<אמנון בן עמי: אני לא קובע לממשלת סין לוח זמנים.

<אמנון בן עמי: אנחנו לוחצים עליהם.

<אמנון בן עמי: בעקבות הדיונים אצלך ובעקבות ההחלטה של שר הפנים, חזרנו לוועדה הבין-משרדית.

<אמנון בן עמי: אני לא אסתיר שבוועדה הבין-משרדית היו דעות קשות נגד משא ומתן עם סין.

<אמנון בן עמי: בעקבות הדיונים פה ובעקבות החלטה של שר הפנים חזרתי לוועדה הבין-משרדית וזה היה לפני מספר חודשים.

<אמנון בן עמי: אמרתי שהקבלנים שכנעו אותנו שאלה העובדים המקצועיים ביותר, ובלבד שהממשלה הסינית, שרוצה לחתום על הסכם בי-לטראלי - - -

מירי רגב: אז מה עוצר אותה?

<אמנון בן עמי: זה משא ומתן בין-לאומי, אולי רחל תוכל להסביר אחר כך.

<אמנון בן עמי: יש המון נקודות.

מירי רגב: אבל למה זה לא מתקדם?

<אמנון בן עמי: גם ההסכם עם רומניה, שנחתם לפני שבועיים, היה הסכם שעבדו עליו שנה.

<אמנון בן עמי: לא כי העובדים לא רצו ולא כי היו בעיות, כמו שעם סין אנחנו מתגמשים.

<אמנון בן עמי: זה לוקח זמן, יש את האמנות שלהם ואת האמנות שלנו ואת משרד המשפטים שלהם ואת משרד המשפטים שלנו.

<אמנון בן עמי: אנחנו מטפלים בזה כל יום.

<אמנון בן עמי: אנחנו לוחצים על השגרירות, שלוחצת על הפרטנרים מצד ממשלת סין.

<אמנון בן עמי: אנחנו מדברים עם השגרירה הסינית בארץ.

<אמנון בן עמי: אנחנו מדברים עם העמיתים.

<אמנון בן עמי: יש רצון טוב וזה מתקדם.

<אמנון בן עמי: בסופו של דבר, אם נגיע להסכם עם סין, זה יהיה פתרון לטווח ארוך, טוב לכולם.

מירי רגב: אם נגיע, אבל עד שנגיע מה יהיה?

<אמנון בן עמי: עד שנגיע יש את רומניה.

מירי רגב: אבל אין רומניה.

מירי רגב: רק עכשיו נסגר רומניה.

<אמנון בן עמי: הייתה ישיבה אצל שר הפנים גדעון סער, היה שם נסים בובליל.

<אלדד ניצן: הסכם היה בינואר, העובדים הגיעו אחרי 4 חודשים - - -

<אמנון בן עמי: אלדד, הרי כל מדינה שנמציא אתה תגיד לא.

<אלדד ניצן: זה לא נכון.

<אביב מאירי: התוצאות מראות דברים אחרים לגמרי.

<אמנון בן עמי: ככל שהממשלה תחליט על מתווה אחר אנחנו עובדי מדינה.

<אמנון בן עמי: מה שהממשלה תחליט אנחנו נעשה במיטב יכולתנו.

<אמנון בן עמי: אנחנו חושבים שהסכמים הבי-לטראליים זו הדרך הטובה ביותר.

<אמנון בן עמי: זו העמדה המקצועית שלנו כי זה נכון למדינה, זה נכון למי שבא בשעריה לעבוד, זה נכון מבחינה בין-לאומית וזה נכון גם מבחינה פנימית שלנו.

<אמנון בן עמי: יש דיוני מעקב אחת לתקופה.

<אמנון בן עמי: אני מקווה שתוך שבועות בודדים נוכל לבוא עם התקדמות משמעותית.

<אמנון בן עמי: מרגע החתימה, זה לא שמחר נוחתים, מדובר בלוגיסטיקה שגם לא תלויות בנו, יש מדינה ממול.

<אמנון בן עמי: אני חשוב שצריך למצות את העניין הבי-לטראלי.

<אמנון בן עמי: לטווח נוסף אנחנו חושבים לעשות גם פיילוט בסיעוד.

<אמנון בן עמי: בחקלאות הכנסנו את זה למתווה נכון.

<אמנון בן עמי: בבניין אני בטוח שזה יהיה במתווה נכון.

מירי רגב: בינתיים זה לא מוכיח את עצמו.

<אמנון בן עמי: נאמר קודם שצריך כמה מדינות ויהיו 4 מדינות בבניין.

<אמנון בן עמי: גם אם בהתחלה זה לוקח זמן עד שחותמים ועד שמממשים, זה הפתרון לאורך זמן.

מירי רגב: חברת הכנסת רוזין בבקשה.

מיכל רוזין: אני רוצה לנסות ולתת תמונה מאוזנת.

מיכל רוזין: זה בסדר ללחוץ, גם על הממשלה וגם על הוועדה, לחץ זה דבר נכון כדי לקדם וכדי להניע את ההסכם עם סין, גם את משרד החוץ וגם את משרד הפנים.

מיכל רוזין: אבל אני חושבת שהתמונה צריכה להיות מאוזנת והיא לא מאוזנת.

מיכל רוזין: קודם כל, עמדת הפתיחה ובזה אנחנו חושבים לחלוטין אותו דבר, צריך עובדים.

מיכל רוזין: משרד האוצר ובנק ישראל ישבו אצלי בישיבה שיצא ממנה אש וגופרית, לא צריך פה אף עובד זר לבניין, אפשר לעשות הכול עם עובדים ישראלים.

מיכל רוזין: אני מצטערת, צריך להסתכל על המציאות בעיניים.

מיכל רוזין: יש לנו מצב ביטחוני מדיני מסוים ולכן העובדים מגיעים ולא מגיעים, יש מעברים מחסומים לעבור ואני לא אכנס לכל הדברים.

מיכל רוזין: אנחנו חיים בעידן אחר, של גלובליזציה, חיים בעידן בו עובדים עוברים מדינות וגם אם נשלם להם הרבה כסף, גם בניקיון גם במלונאות וגם בסיעוד, אין מספיק עובדים ישראלים שיעבדו בזה.

מיכל רוזין: אחרי שלושה ימים במולדובה, ששם אחד מענפי הייצוא הם האזרחים העובדים, התברכנו בכך שאנחנו בוכים על כל ישראלי שעובר לעבוד בחו"ל, התברכנו בכך שאנחנו בצד של מקבלי העובדים הזרים ולא אלה שמייצאים עובדים זרים.

מיכל רוזין: אנחנו מדינה מתוקנת כמו כל העולם, בכל העולם המערבי מעסיקים עובדים זרים בבניין.

מיכל רוזין: כך שהעמדה של בנק ישראל והאוצר ממש לא מקובלים עלי, זה צריך להיות ברור.

מיכל רוזין: תודה לנתנאל לפידות ולאהרון ברזני ממשרד הפנים, שר השיכון ויו"ר הכנסת שהרימו את הכפפה ואפשרו את הנסיעה הזו.

מיכל רוזין: נסענו שלושה חברים מהוועדה, לצערי חברת הכנסת רגב לא יכלה לבוא אתנו וזה חבל, ניקח אותה או לרומניה או לסין.

מיכל רוזין: אין טוב ממראה עיניים.

מיכל רוזין: זה לא מראה העיניים, יש לי הרבה סרטונים.

מיכל רוזין: יחד עם מספרים וטבלאות.

מיכל רוזין: החלטת הממשלה הייתה קודם כל על 1,000 עובדים.

מיכל רוזין: לא דברו על 8,000 שפתאום נעלמו.

מיכל רוזין: דובר על 1,000 עובדים ממולדובה.

מיכל רוזין: בואו לא נרמה את שולחן הוועדה.

מיכל רוזין: צריך להגיד את האמת גם ליושבת ראש הוועדה, להגיד את העובדות.

מיכל רוזין: הוחלט על 1,000 עובדים ממולדובה.

מיכל רוזין: אם מ-1,000 עובדים יצאו 560,600 אלה מספרים יפים מאד.

מיכל רוזין: לא שהחליטו על 8,000 והגיעו רק 500.

מיכל רוזין: בואו ניתן את הפרופורציות הנכונות.

מיכל רוזין: אני לא יודעת כמה הוחלט לגבי רומניה.

<אמנון בן עמי: רומניה ללא הגבלה.

מירי רגב: וסין?

מירי רגב: ההסכם שהולך להיות הוא גם ללא הגבלה?

<אמנון בן עמי: אותו דבר.

מיכל רוזין: אני משתדלת לדבר על עובדות.

מיכל רוזין: לשים בצד עמדות ולדבר על עובדות.

מיכל רוזין: כאשר אנחנו מדברים על מולדובה, קודם כל זה נכון במידה רבה שמיצינו את כוח האדם במולדובה.

מיכל רוזין: לא ניתן עכשיו להביא עוד 5,000 עובדים משם.

מיכל רוזין: אני לא יודעת מה קורה ברומניה, אני אלמד מה קורה שם, אבל מיצינו את כוח האדם במולדובה.

מיכל רוזין: הסיבה שממשלת ישראל החליטה על הסכמים בי-ליטראליים היא בגלל כל מה שהיה לפני כן.

מיכל רוזין: להגיד לנו פיקוח, פיקוח – זה לא עבד.

מיכל רוזין: אין יכולת בכלל לפקח על הדברים האלה.

מיכל רוזין: נעשו פה דברים נוראיים.

מיכל רוזין: ההסכם הבי-לטראלי עובד מצוין.

מיכל רוזין: גם בחקלאות, כמו שאמר בן עמי וגם יותר מכך.

מיכל רוזין: נסעתי כדי לראות איך עובדים המיונים האלה ואיך בוחנים את האנשים.

מיכל רוזין: לא סתם מוצאים אנשים ברחוב ומשדלים אותם לעבוד בישראל עם מאעכרים.

מיכל רוזין: היו שם מיונים רציניים מאד, קשים מאד.

מיכל רוזין: השולחנות שדברת עליהם זה משום שמכניסים אחד אחד בצורה מסודרת, עניינית, אנשים מחכים התור.

מיכל רוזין: אין דרך אחרת מלבד ההסכמים בין המדינות.

מיכל רוזין: זו הדרך הנכונה.

מיכל רוזין: תכניס באמצע את ה-IOM, תכניס ארגונים אחרים שיעזרו לנו, בסופו של דבר ההסכמים האלה הם הנכונים.

מיכל רוזין: ישבנו עם סגן שרת התעסוקה במולדובה, הוא אמר שאין לו עם אף מדינה בעולם כזה הסכם.

מיכל רוזין: הסכם כל-כך הוגן כלפי עובדים, הוא רוצה שניקח עוד ועוד עובדים.

מיכל רוזין: אני חושבת שבסופו של דבר, איך שאנחנו מקבלים פה את העובדים הזרים, איך שאנחנו מתייחסים אליהם, הם גם שגרירים שלנו בעולם.

מיכל רוזין: נפגשנו עם נשיא הקהילה היהודית שאמר לנו קחו כמה שיותר עובדים, כי העובדים האלה חוזרים פחות אנטישמים, יותר עם פתיחות הבנה הכרות ודעה טובה על ישראל.

מיכל רוזין: אנחנו בעד להביא עובדים מסין, שלא תבינו לא נכון.

מיכל רוזין: זה נכון להביא משם ולא נעשה כלום בשנים האחרונות אבל עכשיו יש תהליך מואץ עם סין, הבנתי גם שזה ברמה של נקודות להכרעה.

מיכל רוזין: זו הדרך הנכונה.

מיכל רוזין: זה ימנע את כל דמי התיווך, את כל הדברים שהיו פה ואת כל הניצול.

מיכל רוזין: גם מהצד השני.

מיכל רוזין: דבר אחרון, אם עמדת הפתיחה שלנו היא שאין עובדים ישראלים ועם כל זה שנשקיע עכשיו 80 מיליון ו-100 מיליון בהכשרת עובדים, עדיין אין.

מיכל רוזין: אין גם את העובדים הסינים שאנחנו צריכים כדי לבנות את המגדלים הגבוהים.

מיכל רוזין: לכן אני אומרת לממשלת ישראל שצריך לחשוב לבטל את מס המעסיקים.

מיכל רוזין: אין שום היגיון בזה.

מיכל רוזין: המס על עובדים זרים ניתן, 20% עלות מעסיק, נתנו אותו בכדי שייקחו עובדים ישראלים, אבל אי-אפשר להעניש מעסיק אם אין לו עובדים ישראלים.

מיכל רוזין: כבר עבר למעלה מעשור בעניין הזה והוא לחלוטין מיותר.

מיכל רוזין: הראינו שעובד תאילנדי בחקלאות עובד למעסיק יותר מאשר עובד ישראלי.

מיכל רוזין: אני מציעה לכם לעשות את אותו דבר בבניין.

מיכל רוזין: אין סיבה לקחת את המס על המעסיקים, חוץ מאשר להעשיר את קופת המדינה על חשבון המעסיקים, כשבסופו של דבר זה יוצא על חשבון הצרכנים.

<אלדד ניצן: אני מסכים אתך בחלק מהדברים.

<אלדד ניצן: לגבי הנושא של המיונים והכמויות, בהחלטת הממשלה המקורית הייתה המלצה בתוך החלטת הוועדה שיובאו 1,000 עובדים מרומניה/בולגריה.

<אלדד ניצן: בהמשך, התנגדו לסין, רצו למלא את מכסת ה-8,000.

<אלדד ניצן: שכחת לציין דבר אחד שמשפיע על כולם, נמצאים פה קרוב ל-3,000 עובדים סינים שנמצאים בארץ 8 שנים והם חלק מה-8,000.

<אלדד ניצן: הם כבר לא אפקטיביים.

מיכל רוזין: הם חלק מה-15,000 לא מה-8,000.

<אלדד ניצן: עכשיו הם חלק מה-15,000.

<אלדד ניצן: קודם הם היו חלק מה-8,000.

<אלדד ניצן: המטרה ביציאה למולדובה ובולגריה לא הייתה לגייס 1,000 ולעצור.

<אלדד ניצן: כל מה שהיה היו מביאים.

<אלדד ניצן: אבל אין.

<אלדד ניצן: צריך להבין שאין עובדים.

מיכל רוזין: זה לא לפי החלטת הממשלה.

מיכל רוזין: אמרתי שיש מכסה שיכלו למלא, נקווה שברומניה יוכלו למלא יותר.

מיכל רוזין: הכוונה היא כן להביא מסין, אבל לא על חשבון הסכם ראוי והוגן.

מירי רגב: לא אקיים יותר דיונים על עניין של מדיניות, אלא אבקש פגישה עם רוה"מ, שר הפנים ושר הבינוי והשיכון.

מירי רגב: אני מרגישה שהדיונים עם הפקידות הבכירה לא מובילה לשום מקום.

מירי רגב: אנחנו נביא את זה גם להצעות לסדר, נרתום את כל מי שצריך, נתחיל להוביל את זה בקמפיין ציבורי.

מירי רגב: כיום יש פער של 15,000 עובדים.

מירי רגב: אותי זה לא מעניין מי מביא אותם.

מירי רגב: יש פער של 15,000 עובדים במדינת ישראל, כן טוב בחקלאות או לא טוב בחקלאות זה לא מעניין אותי, אני מדברת כרגע על בניה.

מירי רגב: אני מדברת כרגע על אזרחי מדינת ישראל שנאנקים תחת מחירי הדיור, שלמשרד הפנים ולמשרד ההגירה יש חלק בזה.

מירי רגב: לא מעניין אותי מה הסיבות.

מירי רגב: המחיר של 30,000 שקל לסיני, בא בעקבות זה שאין פה עובדים זרים.

מירי רגב: מי שאשם בזה זה מי שצריך להביא אותם.

מירי רגב: אם המדינה החליטה, שהמדינה תביא אותם, זה אומר שאתה לא בסדר.

מירי רגב: באופן אישי אני חושבת שמדינה לא צריכה להתעסק בלהביא עובדים זרים.

מירי רגב: מדינה לא יכולה להפריט את כל המערכות.

מירי רגב: או שהיא רוצה להפריט אותם או שהיא לא רוצה להפריט אותם.

מירי רגב: ברגע שאין עובדים זרים זו אשמתכם.

מירי רגב: משרד הפנים אשם בכך שאין עובדים.

מירי רגב: שר הפנים צריך להתייחס לזה, מספיק למרוח את הדברים כל הזמן.

מירי רגב: זה שהיום יש פער של 15,000 עובדים ואין עובדים זרים, כפי שהממשלה החליטה, זה באשמת משרד הפנים.

מירי רגב: הפתרון להביא עובדים זרים על ידי המדינה הוא בעיני פתרון לא נכון.

מירי רגב: כשיש בעיה צריך לטפל בה ולא צריך לשפוך את התינוק יחד עם המים.

מירי רגב: אני לא אשנה את החלטת הממשלה, אבל אם החלטת הממשלה הייתה שהממשלה צריכה לעשות את זה – שתעשה את זה.

מירי רגב: הממשלה לא עושה את זה.

מירי רגב: עלות העובד הסיני היום, 30,000 שקל, זה אומר שהציבור משלם יותר כי יש פה מאפיה סינית 8 שנים בגלל שמשרד הפנים לא הביא עובדים זרים אחרים.

מירי רגב: נשים את זה על השולחן.

מירי רגב: איך שלא נסתכל על זה, זו תמונת המצב.

מירי רגב: המשא ומתן עם סין מתקדם, זה יופי, אבל שנתיים אין לנו את סין.

מירי רגב: רומניה נחתם, מעולה, שיהיו עובדים.

מירי רגב: אותי לא מעניינת איזו מדינה, אותי מעניין שיהיו פה עובדים לבניה, ואין.

מירי רגב: האחריות היא שלך וכשלתם בזה.

מירי רגב: כשלתם בהבאת עובדים זרים.

מירי רגב: הסוגיה הזו צריכה להיבחן ברמה יותר גבוהה.

מירי רגב: היא לא יכולה להסתיים ברמת הפקידות.

מירי רגב: יכול להיות שזה הולך מצוין ע החקלאות, יכול להיות שזה הולך מצוין עם הסיעוד, הכול טוב.

מירי רגב: היום אנחנו במשבר חירום, משבר חירום בבנייה, משבר חירום בדיור ואתם מתנהלים כאילו אין משבר חירום.

מירי רגב: אתם ממשיכים את הבירוקרטיה והסכמים.

מירי רגב: זה לא מעניין עכשיו.

מירי רגב: אם ממשלה נופלת וקמה על נושא של מחסור בדיור, אתם ממשיכים בשלכם?

מירי רגב: מצדי, תתעסק רק בזה מהבוקר עד הערב.

מירי רגב: אני אישית חושבת שהתאגידים צריכים לעשות את זה, עם פיקוח שלכם.

מירי רגב: החלטת שלא, אין בעיה, אני לא מתעסקת עם זה אבל תביאו עובדים.

מירי רגב: המציאות היא שאין עובדים.

מירי רגב: אתם לא מתנהלים בסוגיית העובדים כמו בחירום.

מירי רגב: השר שלכם אמור להיות פה ביום רביעי על "פינוי ובינוי" ואני הולכת להגיד לו שאני לא מאשרת לו.

מירי רגב: אתה רוצה "פינוי-בינוי", תביא עובדים.

מירי רגב: אי-אפשר להתנהל ככה שיד ימין רצה ומחוקקת ועניינים וביד שמאל אין מי שיבנה.

מירי רגב: אז למה אנחנו רצים?

מירי רגב: אין לי בעיה שהתאגידים לא יעשו את זה, לא מעניין אותי מי עושה את זה.

מירי רגב: התוצאה היא שאין עובדים זרים בבניה.

<קריאה: ואין הכשרת עובדים ישראלים.

מירי רגב: התוצאה היא שאין מי שבונה ומי שבונה, העלות שלו היא גבוהה מאד על האזרח.

מירי רגב: העלות של הסיני שנמצא פה בגלל שאין תחרות היא גבוהה מאד ומי שאשם בזה, זה אתם.

מירי רגב: אני מקבלת את ביטול מס המעסיקים.

מירי רגב: נפנה במכתב משותף ונראה איך ניתן לקדם את העניין הזה.

מירי רגב: הסוגיה הזו, אדוני המנכ"ל, לא תדון פה יותר.

מירי רגב: או שבובליל יתעורר יחד אתכם, או שהמציאות הזו תישאר ברמה הזו ואנחנו נצא עם זה למאבק ציבורי.

מירי רגב: זה שאין עובדים זרים היום, זה בעייתי.

מירי רגב: צריך לטפל בזה וזו אחריות שלך, אמנון.

מירי רגב: צריכים להיות פה יותר עובדים זרים ומהר.

מירי רגב: מסין, ממולדובה מהתאגידים, מכם.

מירי רגב: תביאו עובדים זרים לבניין.

מירי רגב: כרגע משבר הדיור רק מחמיר ואתם לא עוזרים לפתור את משבר הדיור.

מירי רגב: תודה רבה לכולם, הישיבה נעולה.